**פרננדו השני, מלך לאון** (1137 - 22 בינואר 1188) היה מלך גליסיה ולאון בין השנים 1157–1188.

ביוגרפיה
--------

פרננדו השני נולד בשנת 1137 לאלפונסו השביעי, מלך לאון וברנגלה מברצלונה, בתם של רמון ברנגר השלישי, רוזן ברצלונה ודוס הראשונה, רוזנת פרובנס. בשנת 1157 מת אביו אלפונסו השביעי, ופרננדו ירש את ממלכת לאון וממלכת גליסיה, בעוד אחיו סנצ'ו השלישי, מלך קסטיליה קיבל את ממלכת קסטיליה וטולדו. בתחילה נאבקו האחים זה בזה, אולם בשנת 1158 נפגשו ופתרו את הבעיות ביניהם. במהלך אותה שנה מת סנצ'ו השלישי, מלך קסטיליה, ובנו אלפונסו השמיני, מלך קסטיליה עלה לשלטון במקומו, ובעקבות כך סיפח פרננדו חלקים מקסטיליה.

במהלך שלטונו לחם פרננדו גם נגד המוסלמים, וגם נגד חמיו אפונסו הראשון, מלך פורטוגל, ובמהלך אחד הקרבות שבר את רגלו מנפילה מסוסו.

בשנת 1175 בוטלו נישואיו לאורקה מפורטוגל על ידי האפיפיור אלכסנדר השלישי, ופרננדו התחתן עם תרסה פרנאנדס דה טראבה, ולאחריה עם אורקה לופס דה הארו.

באביב של שנת 1184 יצא יוסוף הראשון חליף האל-מוואחידון למסע מלחמה כנגד אפונסו הראשון, מלך פורטוגל, ופרננדו שלח כוחות לסייע לפורטוגל; הצבאות נפגשו מול חומות העיר סנטרם שבמרכז פורטוגל, אך עוד בטרם הקרב החל, יוסוף פיצל את צבאו: הוא פקד שחציו חציו יעלה על ליסבון; בכך הוא זרע בלבול בקרב הצבא המוסלמי: חלק מהכוחות הבינו כי נתנה הוראה לנסיגה, ובתוהו שנוצר נורה יוסוף ומת מפצעיו ב-29 ביולי 1184, ולאחר מותו נסוג הצבא המוסלמי משדה הקרב.

ב-22 בינואר 1188 מת פרננדו השני, ובנו אלפונסו התשיעי, מלך לאון עלה לשלטון במקומו. כ-40 שנה לאחר מותו, איחד נכדו פרננדו השלישי, מלך קסטיליה את קסטיליה ולאון לצמיתות.

משפחתו
------

בשנת 1165 התחתן פרננדו עם אורקה מפורטוגל, בתם של אפונסו הראשון, מלך פורטוגל ומפאלדה מסבויה, מלכת פורטוגל, ממנה היה לו ילד אחד:

* אלפונסו התשיעי, מלך לאון (1171–1230)

שנת 1179 התחתן פרננדו עם תרסה פרנאנדס דה טראבה, בתו של פרננדו פרס דה טראבה, ממנה היו לו שני ילדים:

* פרננדו (1178–1187)
* בן (1180)

בשנת 1187 התחתן פרננדו עם אורקה לופס דה הארו, בתו של הרוזן לופה דיאס דה הארו, לורד ביסקאיה, ממנה היו לו שלושה ילדים:

* גרסיה (1182–1184)
* אלפונסו (1184–1188)
* סנצ'ו (1186–1220)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גיום הראשון, רוזן בורגונדיה |   | סטפני |   | אלפונסו השישי, מלך לאון |   | קונסטנס מבורגונדיה |   | רמון ברנגר השני, רוזן ברצלונה |   | מוד מאפוליה |   | ז'ילברט הראשון, רוזן ז'בודן |   | ז'רברז', רוזנת פרובנס |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | רמון מבורגונדיה |   |   |   |   |   | אורקה, מלכת לאון |   |   |   |   |   | רמון ברנגר השלישי, רוזן ברצלונה |   |   |   |   |   | דוס הראשונה, רוזנת פרובנס |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלפונסו השביעי, מלך לאון |   |   |   |   |   |   |   |   |   |   |   |   |   | ברנגלה מברצלונה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרננדו השני, מלך לאון** |
|

קישורים חיצוניים
----------------

ויקישיתוף מדיה וקבצים בנושא **פרננדו השני, מלך לאון** בוויקישיתוף
* פרננדו השני, מלך לאון, באתר "Find a Grave" (באנגלית)
* פרננדו השני, מלך לאון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb144856885 (data)
* GND: 118875213
* SUDOC: 111815967
* VcBA: 495/216870
* VIAF: 192898432
* WorldCat: viaf-192898432

 |